**ชื่อผลงาน** การบริหารจัดการเครื่องนึ่งระบบแก๊ส

**เจ้าของผลงาน**  หน่วยงานจ่ายกลางโรงพยาบาลห้วยผึ้ง

1. นายเกษม แสงเพ็ชร
2. นางเยาวลักษณ์ ใจอ่อน
3. นางอุทัยวรรณ แสบงบาล

**ปัญหาและสาเหตุโดยย่อ**

หน่วยงานจ่ายกลางโรงพยาบาลห้วยผึ้งมีเครื่องนึ่งฆ่าเชื้อจำนวน 2 เครื่อง โดยมีเครื่องนึ่งระบบใช้แก๊ส และเครื่องนึ่งระบบไฟฟ้า อย่างละ1 เครื่อง การนึ่งเครื่องมือจะนึ่งวันละ 1 ครั้ง ในวันจันทร์และในวันที่มีเครื่องมือจำนวนไม่มากเจ้าหน้าที่ในหน่วยงานจะใช้เครื่องนึ่งระบบแก๊ส

แก๊สหนึ่งถังจะใช้นึ่งเครื่องมือได้ประมาณ 5 ครั้ง แต่จะมีแก๊สในถังเหลือและไม่สามารถนึ่งได้อีกจนจบกระบวนการเพระถ้าแก็สอ่อนความดันของหม้อจะไม่ได้ตามระบบ ทางหน่วยงานจ่ายกลางจึงได้ทบทวนและหาแนวทางแก้ไขร่วมกัน

**เป้าหมาย**

* เจ้าหน้าที่หน่วยงานจ่ายกลางทุกคน

**วัตถุประสงค์**

* เพื่อเป็นการประหยัดแก๊สที่เหลือ
* เพื่อให้เกิดประสิทธิภาพในการนึ่งเครื่องมือ

**วิธีดำเนินการ**

* ทบทวนแนวปฏิบัติในการใช้เครื่องนึ่งระบบแก๊ส
* วันจันทร์และวันที่มีอุปกรณ์ เครื่องมือนึ่งฆ่าเชื้อน้อยใช้เครื่องนึ่งระบบแก๊ส แก๊ส 1 ถังใช้นึ่งเครื่องมือได้ 5 ครั้ง ส่วนมากจะมีแก็สเหลืออยู่ในถัง
* แก็สที่เหลืออยู่ในถังมีไม่มากพอที่จะนึ่งเครื่องมือครั้งต่อไปให้จบกระบวนการได้ ทางหน่วยงานจึงใช้แก็สที่เหลืออยู่ช่วงต้มน้ำให้เดือดก่อนนำเครื่องมือเข้าเครื่อง
* หลังจากนำเครื่องมือเข้าเครื่องนึ่งระบบแก๊สแล้วจึงเปลี่ยนมาใช้แก็สถังใหม่เพื่อเริ่มกระบวนการนึ่งต่อไป

**การวัดผล**

* หน่วยงานจ่ายกลางมีแก๊ส 3 ถัง จากที่เคยนึ่งได้ประมาณ 15 ครั้ง หลังจากได้ดำเนินการตามแผนแล้วนึ่งได้ ประมาณ 20 ครั้ง
* เครื่องมือและแบบทดสอบมีประสิทธิภาพและผ่านมาตรฐาน

**บทเรียนที่ได้รับ**

การพัฒนางานครั้งนี้ ได้รับความร่วมมือจากผู้ปฏิบัติงานในหน่วยงานในการร่วมกันเพื่อใช้ทรัพยากรที่มีอยู่ให้คุ้มค่าและมีประสิทธิภาพให้มากที่สุดเพื่อลดค่าใช้จ่ายในหน่วยงาน